**Alkalmi prédikációk**

**2024. április 21. Vasárnapra**

**A Baptista Bibliaolvasó Vezérfonal igéihez**

**Tartalom:**

**Imaóra: Könyörögjünk összejöveteli helyeink és a résztvevők szívének szentségéért! - Ézs 1,12-13.16**

És 1,10-17 Az Istennek tetsző egyedüli szolgálat (Charles Simeon)

És 1,10-16 Matthew Henry magyarázata

**Délelőtti istentisztelet: Mt 21,12-17 Jézus és Isten háza**

Mt 21,16 A gyermekek megvédése (igazolása) (C. Simeon)

**Délutáni istentisztelet: Szerelmes házastársak: Én 8,4-14 Szerelmes házastársak**

Én 8,5 A keresztyénnek Krisztusra való támaszkodása (C. Simeon)

**Imaóra:**

**Könyörögjünk összejöveteli helyeink és a résztvevők szívének szentségéért!**

**- Ézs 1,12-13.16**

**AZ ISTENNEK TETSZŐ EGYEDÜLI SZOLGÁLAT**

***Charles Simeon prédikációja***

***Forrás: C. Simeon:* THE SERVICE WHICH ALONE IS PLEASING TO GOD. Discourse No. 858. From: Horae Homileticae.** [**https://bible.prayerrequest.com/7511-simeon-charles-horae-homileticae-commentary-21-volumes/isaiah/1/10/1/17/**](https://bible.prayerrequest.com/7511-simeon-charles-horae-homileticae-commentary-21-volumes/isaiah/1/10/1/17/)

***Ézs\_1:10-17. 10 Halljátok az Úrnak beszédét, Sodoma fejedelmei, és vedd füleidbe Istenünk tanítását, Gomora népe! 11Mire való nékem véres áldozataitoknak sokasága? ezt mondja az Úr; megelégeltem a kosok egészen égőáldozatait és a hízlalt barmok kövérét; s a tulkok, bárányok és bakok vérében nem gyönyörködöm; 12 Ha eljöttök, hogy színem előtt megjelenjetek, ki kivánja azt tőletek, hogy pitvarimat tapossátok? 13 Ne hozzatok többé hazug ételáldozatot, a jó illattétel útálat előttem; újhold, szombat s ünnepre-felhívás: bűnt és ünneplést el nem szenvedhetek. 14 Újholdaitokat és ünnepeiteket gyűlöli lelkem; terhemre vannak, elfáradtam viselni. 15 És ha kiterjesztitek kezeiteket, elrejtem szemeimet előletek; sőt ha megsokasítjátok is az imádságot, én meg nem hallgatom: vérrel rakvák kezeitek. 16 Mosódjatok, tisztuljatok meg, távoztassátok el szemeim elől cselekedeteitek gonoszságát, szünjetek meg gonoszt cselekedni; 17 Tanuljatok jót tenni; törekedjetek igazságra, vezessétek jóra az erőszakoskodót, pártoljátok az árvák és özvegyek ügyét.***  
  
Noha a *gyengédség* és a *együttézés* (*könyörületesség*) alapvető követelmény egy keresztyén lelkipásztor számára, azonban a *hűség* is nélkülözhetetlen a kötelességeinek megfelelő teljesítéséhez. Ha még egy fiatal lelkésznek is, mint Timóteusnak, "teljes hatalommal kellett intenie és feddenie ", akkor Isten minden szolgájának, különösen a képmutató hitvallókkal vagy megrögzött bűnösökkel kapcsolatban, "nagy nyíltsággal kell szólnia". Igaz, hogy a manapság egy lelkésznek nincs olyan engedélye (szabadsága), mint amilyen a régi idők prófétáinak volt: egyáltalán nem tarthatjuk jogosnak, hogy hallgatóságát "Szodoma fejedelmeinek és Gomorra népének" nevezze: de amikor Jehova nevében beszélünk, mindenkivel szemben sikra kell szállnunk, a legnagyobb emberekkel is, és a prófétához hasonlóan ki kell hirdetnünk nekik *az egyetlen utat, amelyen Istennek tetszhetnek és szolgálhatnak*. Ezzel a céllal használta a próféta a szövegünkben szereplő kifejezést; és ugyanennek a célnak az elérésére (érdekében) fogjuk most kijelenteni,  
  
**I. A rituális (szertartásos) előírások elégtelenségét**   
  
A zsidók hajlamosak voltak megpihenni (megnyugodni) a szertartási törvény betartásában: és a mi szövegünk mintegy kihívás, vagy válasz az önigazoló megjegyzéseikre. Feltélezve van itt, hogy azt mondták: "Hogyan panaszkodhatsz ránk jogosan? Mi a legdicséretesebb buzgalommal szolgáltuk Istent: áldozatokat mutattunk be neki - igen sokat - és a legjobb fajtából - és az előírt módon - és nagy tisztelettel -, és bővelkedünk a lelki (kegyességi) szolgálatokban is, nem kevésbé, mint a testi (külsőleges) szertartásokban.". De minderre Isten felháborodottan azt válaszolja, hogy ahelyett, hogy Ő örült volna ezeknek a szolgálatoknak, inkább megvetette és megutálta őket; mivel bármennyire is dicsekedtek az iránta való tiszteletükkel, mégis kitartottak kedvenc (megrögzött) bűneik mellett [ ver. 10-15. Az egész szakaszon végigvonuló különös kifejezések nagyon hangsúlyosak, és figyelemre méltóak]. - - -  
  
Mivel a zsidó szertartások immár eltöröltettek, azt gondolhatnánk, hogy ez a megszólítás (feddés) nem alkalmazható egyáltalán a mai korban: de joggal alkalmazható,  
  
**1. Az önelégült formalistákra.**  
[Még mindig van, ahogy Salamon kifejezi, "egy nemzedék, amelyik tiszta a saját szemében, de nem mosakszik meg a szennyétől". Sokan vannak, akiknek az egész vallásuk a külső kötelességek teljesítéséből áll. A pápisták körében ez elismert tény: de ránk, protestánsokra is igaz, bár kisebb mértékben, mint egy évszázaddal ezelőtt. Az összes nyilvános istentiszteleti alkalmak rendszeres látogatása; egyházunk böjtjeinek és ünnepeinek szigorú betartása, különösen a nagyböjt idején; a zsoltárok és a napi leckék mindennapi olvasása és bizonyos imák elmondása; bizonyos formákhoz való merev ragaszkodás, és mindazok szeretetlen elmarasztalása, akik nem ragaszkodnak ezekhez ugyanolyan szigorúan; ezek és más hasonló szokások képezik reményeik és az Isten iránti önelégült bizalmuk alapját. De mindezen látszólag vallásos szokások mellett nézeteik, vágyaik és törekvéseik teljesen földiek (világiak): barátaikat és társaikat a világi emberek képezik: és az igazi, létfontosságú istenfélelmet, valamint mindazokat, akik rendelkeznek vele, gyanakvással és ellenszenvvel szemlélik.  
  
Bármit is gondoljanak magukról az ilyen emberek, semmiképpen sincsenek Isten előtt elfogadható állapotban. Ahelyett, hogy alázattal és bűnbánattal az Úr Jézus Krisztushoz fordulnának kegyelemért, készek a mennyet követelni jótetteik jutalmaként: és ahelyett, hogy a Megváltóért szeretnék misztikus testének minden tagját, a legelsők között vannak, akik megvetik és üldözik hívő népét. Amíg tehát valójában azt mondják: "Állj odébb, én szentebb vagyok nálad", addig ők, ahogy Isten kijelenti, olyanok, mint "füst az orra előtt" [Hasonlítsd össze Ézs\_65:5. Luk\_18:9.14.].  
  
**2. Sokakra, akik vallják az igazi istenfélelmet -**  
  
[Sokan vannak, akiknek az evangéliumról alkotott nézetei helyesek, de akik távol vannak attól, hogy megtapasztalják mindazt, amire az evangélium tanítani hivatott őket. Az evangélium iránti buzgóságuk nagy és lelkes: mérföldeket is elmennek, hogy hallgathassák annak hűséges hirdetését: nem hagynak ki egyetlen alkalmat sem, hogy kedvenc lelkészükhöz járjanak: úgy tűnik, hogy egész életük mintegy prédikációk hallgatásával telik. Nagymértékben támogatják az istentiszteleti helyek építését, különösen azok számára, akik a saját szektájukhoz és pártjukhoz tartoznak. Szeretik az imaösszejöveteleket és a vallási társaságokat; és talán saját tehetségüket is előszeretettel mutatják meg az igehirdetésben vagy az imádságban. De **ahelyett, hogy ezeket a dolgokat a szentségben való további előrehaladás eszközeként használnák, csak a pillanatnyi kielégülés forrásának és a kegyes elme bizonyítékának tekintik őket**; ugyanakkor nélkülözik mindazokat az indulatokat és hajlamokat, amelyek a vallás legfőbb díszei és a vallásnak a lélekben való éltető jelentlétéről tanuskodó legbiztosabb bizonyítékai. Ezékiel hallgatóiról azt olvassuk, hogy nagy örömmel vettek részt az igeszolgálatainak hallgatásában, és úgy hallgatták őt, mint a zenét kedvelők azt, aki nagy tehetségű zenész; és emiatt felsőbbrendű kegyességre hivatkoztak; de "bár hallgatták a szavait, nem akarták azokat megtenni, mert szívük a telhetetlenség után járt [Ez\_33:31-32, Lásd még Ézs\_58:2.]". Ez pedig pontos leírása azoknak a személyeknek, akikre utalunk: beképzeltek saját tudásukat és eredményeiket illetően, szeretetlenek azokkal szemben, akik különböznek tőlük, megvetik azokat, akik kevésbé tanultak, mint ők, nem törődnek mások előítéleteivel, és közömbösek a viselkedésük hatása iránt: gyakran a vallást a hivatásukban való tétlenségük palástolására használják: önfejűek és hajlíthatatlanok, és szemtelenek a feletteseikkel szemben: gyakran nem lehet rájuk számítani, még az igazmondásban vagy a becsületességben sem. Mit mondjunk az ilyen hitvallókról? Istennek tetsző állapotban vannak-e? Valóban nem: Isten és ember előtt egyaránt botránkoztatók; és a legjobb áldozataik sem jobbak, mint "a kutya nyakának szegése vagy a disznó vérének felajánlása [Ézs\_66:2-3.]".  
  
Miközben alapigénk így nyomatékosan kijelenti, hogy a külső kötelességek elégtelenek ahhoz, hogy Istennek tetszenek, a leghatározottabban (legerősebb kifejezésekkel) tárja elénk,  
  
**II. Az erkölcsi teljesítmények szükségességét.**  
Ezekkel kapcsolatban két dolog szükségeltetik;  
  
**1. A megszokott (kedvenc, megrögzött) bűnökről való lemondás...**  
  
[Minden embernek vannak olyan bűnei, amelyek könnyebben eluralkodnak rajta, és amelyeket különösképpen meg kell szüntetnie. Nem beszélünk a durva, nyílt bűnökről, mint a káromkodás, a részegeskedés és hasonlók: mert senki, aki egyáltalán értelmes módon gondolkodik, nem vélheti, hogy Istennek tetszhet, miközben ilyen égbekiáltó utálatosságokat követ el. De az egyik ember természeténél fogva haragra és szenvedélyre hajlamos; más az elégedetlenségre és irigységre; más a bujaságra és tisztátalanságra; más a lustaságra és tétlenségre; megint más a kapzsiságra; egyik tele van önhittséggel és hiúsággal; más szkepticizmussal és hitetlenséggel; megint más hitetlen félelmekkel: Egyszóval, bármennyire is különbözik az emberek magatartása a közvetlen irányvonalat illetően, amelyet követnek, természetes állapotukban mindannyian a gyönyörre, a gazdagságra vagy a becsületre törekszenek, és sokkal nagyobb megelégedést éreznek az időleges és a földi dolgokban, mint Istenük szolgálatában. Nos, most tehát minden embernek az a dolga, hogy megtudja, mi az ő nyomasztó (megrögzött) bűne: mert ha kivétel nélkül mindnyájunknak "új teremtményekké kell válnunk Krisztus Jézusban", ha "a réginek el kell múlnia, és mindennek újjá kell válnia", akkor szükséges, hogy mindnyájan megtapasztaljuk ezt a változást, és ennek a saját lelkünkben is legyen bizonyítéka.  
  
Nyomatékosan szeretnénk ezt a gondolatot azoknak az elméjébe sulykolni, akik külsőleg feddhetetlenek voltak a magatartásukban: mert gyakori, hogy az ilyen emberek megelégszenek az *érzelmeik* változásával, miközben soha nem tapasztaltak semmilyen változást a *szívükben és az életükben*. Mindannyiunknak szüksége van, bár bizonyára különböző mértékben, arra a felszólításra: "Mosódjatok meg, tisztítsátok meg magatokat, távolítsátok el *szemeim elől* cselekedeteitek gonoszságát". Lehetséges, hogy nagyon kevés - az emberek számára látható - változásra lehet szükségünk; de **nincs olyan földreszületett ember az ég alatt, akinek ne lenne szüksége arra, hogy nagymértékben megváltozzon Isten előtt:** és nekünk Őhozzá kell igazodnunk, ha valaha is azt szeretnénk, hogy kedvesek legyünk az ő szemében].  
  
**2. Az elhanyagolt kötelességek teljesítése.**  
  
[Az igazi kegyesség nem állhat meg semmilyen megengedett bűnnel, legyen az *elkövetés* vagy *mulasztás*. De ha visszatekintünk megújulatlan állapotunkra, hány olyan kötelességünk van, mind Isten, mind ember felé, amelyet elhanyagoltunk! Természetünknél fogva megelégszünk azzal, hogy jócselekedeteket teszünk olykor, ha azok az utunkba kerülnek: de hogy Istenért és embertársainkért *éljünk*, azt nem ismerjük: nem keressük az alkalmakat jótékonyságunk gyakorlására, és nem váltjuk meg időnket, hogy a lehető legnagyobb jót tegyük, ami csak lehetséges. De ha Istennek tetszeni akarunk és Őt tisztelni akarjuk, utánoznunk kell őt, aki "jót tett" mindig, mindenütt: időnket, tehetségünket, befolyásunkat mind a rászorulók megsegítésére, a szenvedők vigasztalására, az elnyomottak megsegítésére kell fordítanunk, és mindenkinek a lelki, valamint evilági javát kell munkálnunk. Úgyszintén a kegyelemnek (kegyelmi erényeknek) minden fajtáját ápolnunk kell: nemcsak azt kell levetnünk, ami rossz, hanem azt is fel kell öltöznünk, ami jó. Különösen "mint Isten választottai, öltözzünk fel irgalmas szívet, kedvességet, alázatosságot, szelídséget, hosszútűrést, egymás iránti türelemmel és megbocsátással, ahogyan Isten Krisztusért megbocsátott nekünk [Kol\_3:8.12-14.]". Ezek azok a dolgok, amelyeket Isten minden felajánlható áldozatnál jobban kedvel [ Zsolt\_50:8-14. Mik\_6:7-8.]; és ezek nélkül minden, amit birtokolhatunk, az ő megítélésében csak hiábavalóság [ 1Kor 13:1-3.]."].  
  
**Innen tehát láthatjuk,**  
  
**1. Az igaz vallás természetét.**  
  
[Hogy sokan vannak, akik nagyon félreértik a természetét, az nyilvánvaló a szövegünkből: de ha kellőképpen befogadja valaki a szívébe, úgy többé nem fog ragaszkodni a lelki (áhítatos, kegyességi) gyakorlatokhoz az erkölcsi erények (felebaráti szeretet) róvására, sem az erkölcsi erényekhez az Istennel való közösség elhanyagolására: a törvény mindkét tábláját egyformán tiszteli. Ne próbálja tehát senki szétválasztani azt, amit Isten oly elválaszthatatlanul összekötött. Ne bízzon senki sem az erkölcsi erényeiben az egyik oldalon, sem a lelki gyakorlataiban a másikon; hanem arra törekedjen mindenki, hogy "*minden* parancsolatot tiszteletben tartson", és tökéletes és teljes legyen Isten *minden* akaratában."].  
  
**2. Az önámítás veszélyét.**  
  
[Nyilvánvalónak tartjuk, hogy az itt megszólított személyek, mint "Szodoma uralkodói és Gomorra népe", semmiképpen sem alakítottak ki igazságos önértékelést saját jellemükről. És mindannyian látunk a körülöttünk élők között sokakat, akik hasonló téveszmékben ringatják magukat: az elbizakodott hivő látja a farizeus vakságát, míg a farizeus ugyanilyen tisztán észreveszi az ő hiú elbizakodottságát. A hitvallók (névleges hivők) is tisztán észreveszik egymás hibáit, és gyakran túlságosan hajlamosak okkal kételkedni egymásban. De mindenki vak a saját hibáival szemben: túlságosan nagyra értékelik saját ostobaságaikat, és néha erényként dicsekednek velük: és sokan annyira biztosak Isten előtti elfogadottságukat illetően, hogy az isteni ítélőszék előtt szinte a mennyet követelik, megérdemelt jutalmukként [Máté 25:44.]. Amíg azonban bármely megengedett bűn hatalma alatt maradnak, "vallásuk (istentiszteletük) hiábavaló" [Jakab\_1:26.], és Bíró megtagad minden ismerettséget velük [Máté 7:22-23.]; sőt, a meg nem öldökölt bűnös vágyuk, bármi legyen is az, az örök kárhozatba taszítja lelküket [Máté 5:29-30.]. Nem azért mondjuk ezt, hogy az őszinte embereket elbátortalanítsuk, hanem hogy mindenkit óvatosságra intsünk, és különösen, hogy önvizsgálatra késztessük azokat, akik a legbiztosabbak abban, hogy minden rendben van velük. Mert bizonyos, hogy "a képmutatók szívükben haragot halmoznak", és "a rettegés meglepi őket" az ítélet napján [Ézs\_33:14.].  
  
**3. Az evangélium kiválóságát...**  
  
[Az evangélium nemcsak megtanít minket ezekre a dolgokra [Tit\_2:11-12.], hanem megmutatja, hol nyerhetünk bocsánatot minden vétkünkért, és hogyan szerezhetünk erőt minden kötelességünk teljesítéséhez. Már a törvény alatt is feltárultak ezek a nézetek; mert az alapigénket követő szavakban Isten azt mondta népének, hogy skarlátvörös bűneiket, ha megsiratják és elhagyják "fehérré válnak, mint a hó"; más helyeken pedig megígérte Lelkét, hogy "törvényeit a szívükbe írja", és „azt teszi, hogy megtartsák törvényeit [Ez\_36:27.]". De az evangéliumi korszak alatt a Megváltó vérének "bűntől megtisztító" és a szívet megújító kegyelmének a hatékonyságát a leghatározottabban kijelenti [1Jn\_1:7; .9.]. Ezért tehát, amikor azt mondja: "Mosakodjatok meg, és tisztítsátok meg magatokat ", semmi helye nincs annak, hogy azt mondjuk: "nem tudom megtenni"; mert "Krisztus kegyelme elégséges" mindenki számára, és "mindent megtehetünk Krisztus által, aki megerősít minket" [Fil\_4:13.]. Törekedjetek tehát arra, hogy megmosakodjatok az ő vérében, és megszentelődjetek az ő Lelke által, és akkor a legkisebb áldozatotok, még egy pohár hideg víz is elfogadható kedves áldozat lesz Isten előtt [1Pt\_2:5.].

[**https://bible.prayerrequest.com/7511-simeon-charles-horae-homileticae-commentary-21-volumes/isaiah/1/10/1/17/**](https://bible.prayerrequest.com/7511-simeon-charles-horae-homileticae-commentary-21-volumes/isaiah/1/10/1/17/)

**Matthew Henry:**

**Gyakorlati megjegyzésekkel kiegészített magyarázat**

**Ézsaiás próféta könyvéhez**

Forrás: [**Matthew Henry Commentary on the Whole Bible (Complete)**](https://www.biblestudytools.com/commentaries/matthew-henry-complete/)

<https://www.biblestudytools.com/commentaries/matthew-henry-complete/isaiah> /

**Ézs 1:10-15**

***10******Halljátok az Úrnak beszédét, Sodoma fejedelmei, és vedd füleidbe Istenünk tanítását, Gomora népe!******11Mire való nékem véres áldozataitoknak sokasága? ezt mondja az Úr; megelégeltem a kosok egészen égőáldozatait és a hízlalt barmok kövérét; s a tulkok, bárányok és bakok vérében nem gyönyörködöm;******12******Ha eljöttök, hogy színem előtt megjelenjetek, ki kivánja azt tőletek, hogy pitvarimat tapossátok?******13******Ne hozzatok többé hazug ételáldozatot, a jó illattétel útálat előttem; újhold, szombat s ünnepre-felhívás: bűnt és ünneplést el nem szenvedhetek.******14******Újholdaitokat és ünnepeiteket gyűlöli lelkem; terhemre vannak, elfáradtam viselni.******15******És ha kiterjesztitek kezeiteket, elrejtem szemeimet előletek; sőt ha megsokasítjátok is az imádságot, én meg nem hallgatom: vérrel rakvák kezeitek.***

Itt,

**I. Isten hívja őket (de hiába hívja), hogy hallgassák meg szavát, 10. v.**

**1. A cím (név), amelyet ad nekik**, nagyon furcsa: *Ti, Szodoma fejedelmei és Gomorra népe*. Ez arra utal, hogy milyen igazságos dolog lett volna Istentől, ha a romlás tekintetében Szodomához és Gomorrához teszi azokat hasonlóvá (9. v.), akik a bűn tekintetében Szodomához és Gomorrához tették magukat hasonlóvá. Szodoma emberei gonoszak voltak, és az Úr előtt fölöttébb bűnösök (1Móz 13:13), és Júda emberei is azok voltak. • Ha az uralkodók rosszak voltak, nem csoda, hogy a nép is az volt. A bűn legyőzte az erényt, mert az uralkodók, a nagyok a (bűn) oldalán álltak; és felülkerekedett rajta (az erényen), mert a nép, a számbeli sokaság a bűn oldalán állt. Mivel a patakok ilyen erősek voltak, kisebb hatalom, mint a *Seregek Urának hatalma*, nem tudta volna biztosítani a maradékot, 9. v. • Az uralkodókat a próféta itt bátran támadja, Szodoma fejedelmeinek nevezve őket; mert nem tudott hízelgő címeket adni. A zsidók hagyománya szerint emiatt sokáig vádolták, és halálra ítélték, mivel megátkozta az isteneket, és rosszat mondott népe uralkodójáról.

**2. A velük szemben támasztott követelése nagyon is ésszerű:** *"Hallgassátok meg az Úr szavát, és hallgassátok meg Istenünk törvényét;* figyeljetek arra, amit Isten mondani akar nektek, és legyen az ő szava törvény számotokra". • Az áldozataikkal szembeni ellenszenvének következő kijelentése egyfajta új törvénynek tűnhetett a számukra, bár valójában csak a régi törvény magyarázata volt; de különösen figyelni kell rá, ahogyan más helyen is kívánja, Zsolt 50:7, 8. "Halljátok ezt, és reszkessetek; halljátok ezt, és vigyázzatok."

**II. Joggal utasítja el imáik meghallgatását és szolgálatuk elfogadását, áldozataikat** és égőáldozataikat, azok zsírját és vérét (11. v.), udvarában való megjelenésüket (12. v.), illatáldozataikat, tömjénfüstjeiket és ünnepélyes gyülekezeteiket (13. v.), újholdjaikat és kijelölt ünnepeiket (14. v.), legádázabb beszédeiket (15. v.); mindezeket elutasítja, mert kezük tele volt vérrel. Most pedig figyeljétek meg,

**1. Sokan vannak, akik idegenek, sőt, ellenségei a vallás erejének, és mégis nagyon buzgón törekszenek annak látszatára, árnyékára és formájára.** Ez a bűnös nemzet, a gonosztevők eme magva, Szodoma és Gomorra népének eme uralkodói nem a hamis istenek oltáraihoz vittek áldozatokat (azzal itt nem vádolja őket), hanem Izrael Istenének oltárához, mégpedig rengeteg áldozatot, annyit, amennyit a törvény előírt, sőt még többet is - nemcsak békeáldozatokat, amelyekből ők maguk is kivették a részüket, hanem égőáldozatokat, amelyeket teljes egészében Isten tiszteletére égettek el; és nem megszakadt, sánta és beteg állatokat hoztak, hanem jóllakott, kövér állatokat, és azok zsírját, a legjobbakat. Nem küldtek másokat, hogy áldozataikat felajánlják helyettük, hanem maguk jöttek el, hogy megjelenjenek Isten előtt. Megfigyelték az előírt helyeket (nem a magaslatokon vagy ligetekben, hanem Isten saját udvarában), és az előírt időt, - az újholdat, a szombatokat és a kijelölt ünnepeket, amelyek közül egyet sem hagytak ki. Sőt, úgy tűnik, rendkívüli gyűléseket hívtak össze, és ünnepélyes vallási istentiszteletet tartottak azokon kívül, amelyeket Isten rendelt el. • De ez még nem minden: nemcsak a *szertartások* megtartásával, hanem az *áhítat kegyes gyakorlásaival* is Istenhez fordultak. Imádkoztak, gyakran imádkoztak, sok imát mondtak, azt gondolván, hogy a sok beszédükért meghallgatásra találnak; sőt, buzgón és sürgetően imádkoztak, úgy nyújtották ki kezüket, mint a komolyan gondolkodó emberek. Nos, azt gondolhatnánk, hogy ezek, - és kétségtelenül ők is azt gondolták magukról, hogy ők - igazán jámbor, vallásos emberek; pedig távolról sem voltak azok, mert

***(1.) A szívük üres volt, híján volt az igazi áhítatnak.*** Azért jöttek, hogy megjelenjenek Isten előtt (12. v.), hogy láthatóvá váljanak előtte (így fordítja a széljegyzet); megnyugodtak a kötelességek külsőségeiben; nem néztek tovább annál, mint ahogy az emberek látják őket, és nem mentek tovább annál, mint amit az emberek látnak.

***(2.) A kezük tele volt vérrel.*** A törvény és az igazságosság színe alatt gyilkosságot, erőszakot és elnyomást követtek el. A nép ontotta a vért, és az uralkodók nem büntették meg őket érte; az uralkodók ontották a vért, a nép pedig segédkezett és felbujtott, mint Jezréel vénjei Jezabelnek Nábót vérének ontásában. A rosszindulat szívbeli gyilkosság Isten szemében; aki a szívében gyűlöli a testvérét, annak tulajdonképpen tele van a keze vérrel.

**2. Amikor a bűnösök Isten ítélete alatt vannak, könnyebben ráveszik magukat arra, hogy az áhítatukba meneküljenek, mintsem hogy elhagyják bűneiket és megjavítsák életüket.** Országuk most pusztasággá vált, városaik pedig leégtek (7. v.), ami arra ébresztette őket, hogy áldozataikat és felajánlásaikat az eddigieknél állandóbban hozzák Istennek, mintha ezzel megvesztegetnék a Mindenható Istent, hogy eltávolítsa a büntetést, és adjon nekik engedélyt a bűn folytatására. Amikor ölte őket, akkor keresték őt, Zsolt 78,34. *Uram, a bajban felkerestek téged,* rész. 26,16. Sokakat, akik készségesen megválnának áldozataiktól, nem lehet rávenni arra, hogy megváljanak bűneiktől.

**3. A gonosz emberek legpompásabb és legdrágább áhítatai a szív és az élet alapos reformációja nélkül olyan messze vannak attól, hogy Isten számára elfogadhatóak legyenek, hogy valójában utálatosak számára**. Itt a legkülönbözőbb kifejezésekkel van leírva, hogy ***az engedelmesség jobb, mint az áldozat;*** sőt, hogy ***az áldozat engedelmesség nélkül tréfa, sértés és kihívás Istennel szemben.*** • Az a viszonylagos elhanyagolhatóság, amelyet Isten itt kifejez a szertartások betartásával kapcsolatban, egy hallgatólagos célzás volt arra, hogy mihez fognak végül eljutni, amikor mindezek Krisztus halála által megszűnnek. Ami most kevéssé volt fontos, az a megfelelő időben semmivé válik. "*Áldozatot és felajánlást, valamint az ezek alapján végzett imát nem akartál; akkor azt mondtam: Íme, én jövök.*" Áldozataik itt úgy vannak ábrázolva, mint amelyek

***(1.) Gyümölcstelenek és jelentéktelenek:*** Mire való a ti áldozataitok sokasága? 11. v. Hiábavaló áldozatok, 13. v. Hiába imádnak engem, Mt 15,9. Az Isten intézményei iránti figyelmességük csupa elveszett munka volt, és nem szolgált semmilyen jó célra; mert,

[1.] Nem úgy tekintettek rá, mint Isten iránti kötelességteljesítésre vagy engedelmességre: *Ki követelte meg tőletek ezeket a dolgokat?* 12. v. Nem mintha Isten megtagadná intézményeit, vagy megtagadná, hogy kiálljon a saját parancsa mellett; de abban, amit tettek, egyáltalán nem volt szem előtt Ő, aki ezt megkövetelte, és valóban nem követelte meg azoktól, akiknek keze tele volt vérrel, és akik továbbra is megtéretlenek maradtak.

[2.] Nem ajánlották őket Isten kegyeibe. Nem gyönyörködött áldozataik vérében, mert nem tekintette magát általa megtiszteltnek.

[3.] Nem szereztek számukra semmiféle megkönnyebbülést. Imádkoznak, de *Isten nem hallgatja meg őket, mert a gonoszságra tekintenek szívükben* (Zsoltárok 66:18); nem fogja megszabadítani őket, mert bár sok imát mondanak, egyik sem származik igaz szívből. Minden vallásos szolgálatuk haszontalan volt számukra. Sőt,

*(****2.) Mind visszataszítóak és sértőek voltak****.* Isten nemcsak hogy nem fogadta el, hanem megvetette és megutálta őket. "Ezek a *ti* áldozataitok, nem az enyémek; tele vagyok velük, sőt*, elfáradtam viselni*". Neki nem volt rájuk szüksége (Zsolt 50,10), nem kívánta őket, elege volt belőlük, sőt több mint elég. Az udvarába való bejövetelüket az ő udvarába való belépésüket *taposásnak*, vagy elnyomásnak nevezi; maga az, hogy részt vesznek a rendelésein, az ő megvetésének minősül. A tömjénfüstjük, bármilyen illatos is volt, mégis utálatos volt számára, mert képmutatással és rossz szándékkal égették el. Ünnepi gyűléseiket nem tudta elviselni, nem tudta őket türelemmel nézni, és nem tudta elviselni azt a sértést, amit ezek okoztak neki. *Az ünnepélyes gyűlésük gonoszság;* bár maga a dolog nem volt az, de ahogyan irányították, azzá vált. *Bosszúság* (így olvassák egyesek), *provokáció* Isten számára, hogy a rendeleteket így prostituálják (parázna módon visszaélnek velük), nemcsak gonosz emberekként, hanem gonosz célokra is: *"Gyűlöli őket a lelkem*; baj, teher a számomra; teljesen megbetegedtem tőlük, és belefáradtam a viselésükbe". Isten soha nem fárad bele az igazak imáinak meghallgatásába, de hamar belefárad a gonoszok költséges áldozataiba. Elrejti a szemét az imáik elől, mint ami iránt ellenszenvet érez és haragszik rájuk.

Mindez azért van, hogy megmutassa,

[1.] Hogy a bűn nagyon gyűlöletes Isten számára, annyira gyűlöletes, hogy még az emberek imáit és vallásos szolgálatait is gyűlöletessé teszi előtte.

[2.] Hogy a színlelt kegyesség kettős gonoszság. A képmutatás a vallásban minden bűn közül a legundorítóbb a menny szent Istene számára. Jeromos a Krisztus-korabeli zsidókra vonatkoztatja ezt a részt, akik nagy buzgalmat színleltek a törvény és a templom iránt, de magukat és minden szolgálatukat Isten előtt utálatossá tették azzal, hogy kezüket Krisztus és apostolai vérével töltötték meg, és így töltötték be vétkeik mértékét.

**Ézs 1:16-20**

***16******Mosódjatok, tisztuljatok meg, távoztassátok el szemeim elől cselekedeteitek gonoszságát, szünjetek meg gonoszt cselekedni;******17******Tanuljatok jót tenni; törekedjetek igazságra, vezessétek jóra az erőszakoskodót, pártoljátok az árvák és özvegyek ügyét.******18******No jertek, törvénykezzünk, azt mondja az Úr! ha bűneitek skárlátpirosak, hófehérek lesznek, és ha vérszínűek, mint a karmazsin, olyanok lesznek, mint a gyapjú.******19******Ha engedelemmel hallgatándotok, e föld javaival éltek;******20******És ha vonakodtok, sőt pártot üttök, fegyver emészt meg; mert az Úr szája szólt!***

Bár Isten elutasította szolgálataikat, mint amelyek nem voltak elegendőek bűneiket jóvátenni, amíg azokhoz ragaszkodtak, mégsem utasítja el őket, mint akik számára már nincs remény, hanem itt felszólítja őket, hogy hagyják el bűneiket, amelyek akadályozták szolgálataik elfogadását, és akkor minden rendben lesz. Ne mondják, hogy Isten folyton veszekedik velük; nem, ő a megbékélés módját javasolja. Figyeljük meg itt a

**I. Felhívást a bűnbánatra és a reformációra:** "Ha azt akarjátok, hogy áldozataitokat elfogadjam, és imáitokat meghallgassam, akkor a jó végén kell kezdenetek a munkát: *Térjetek meg az én törvényemhez"* (így kezdi a káldeus szöveg ezt a felszólítást), "tegyétek lelkiismereti kérdésssé a második törvénytábla kötelességeit, különben nem számíthattok arra, hogy elfogadom az áhítatotok cselekedeteit". Ahogyan az igazságosság és a szeretet soha nem fogják jóvátenni az ateizmust és a világiasságot, úgy az imák és az áldozatok sem fogják jóvátenni a csalást és az elnyomást; mert az emberekkel szembeni igazságosság éppúgy a tiszta vallás egyik ágát képezi, mint ahogy az Istennel szembeni kegyesség az egyetemes igazságosság egyik ága.

**1. Fel kell hagyniuk a gonoszsággal, nem szabad többé rosszat tenniük**, nem szabad többé *ártatlan vért ontaniuk*. Ez a jelentése annak, hogy *mosakodjanak meg és tisztítsák meg magukat*, 16. v. Ez nem csak azt jelenti, hogy megbánják a bűnt, amit elkövettek, hanem azt is, hogy a jövőben felhagynak a bűn gyakorlásával, és megölik mindazokat a rosszindulatú érzelmeket és szokásokat, amelyek hajlamosították őket a bűnre. A bűn beszennyezi a lelket. A mi kötelességünk az, hogy megmosakodjunk tőle azáltal, hogy megbánjuk és Istenhez fordulunk. Nemcsak azt a gonoszságot kell eltörölnünk cselekedeteinkből, ami a világ szeme előtt van, azáltal, hogy tartózkodunk a bűn durva cselekedeteitől, hanem azt is, ami Isten szeme előtt van, a bűn gyökereit és szokásait, amelyek a szívünkben vannak; ezeket össze kell törnünk és valóban meg kell öldökölnünk magunkban a bűnt.

**2. Meg kell tanulniuk jól cselekedni.** Ez szükséges volt a bűnbánatuk kiteljesedéséhez. Figyeljük meg: Nem elég, ha abbahagyjuk a rosszat, hanem meg kell tanulnunk jól cselekedni.

(1.) ***Tennünk kell valamit, nem csupán abbahagyni a rosszat, és aztán tétlenül állni***.

(2.) ***Jót kell tennünk,*** azt a jót, amit az Úr, a mi Istenünk megkövetel, és ami jóra fordul.

(3.) A jót ***jól kell tennünk, helyes módon és helyes cél érdekében***; és,

(4.) ***Meg kell tanulnunk jól cselekedni; fáradoznunk kell ebben***, hogy ismereteket szerezzünk kötelességünkről, kíváncsiak legyünk rá, gondosan törődjünk vele, és hozzászoktassuk magunkat, hogy készségesen fordítsuk kezünket munkánkhoz, és mesterei legyünk a jó cselekedet e szent művészetének. • Különösen azokra a jócselekedetekre ösztönzi őket, amelyekben eddig hiányosak voltak, a második tábla kötelességeire (előírásaira): "*Törekedjetek igazságra (igaz ítéletre – keressétek az igaz ítéletet)*; kérdezd meg, mi a helyes, hogy azt cselekedd; igyekezz, hogy a kötelességed útját járd, és ne járj könnyelműen. Keressétek a jócselekedetek lehetőségeit: *Könnyítsétek meg az elnyomottakat*, azokat, akiket ti magatok nyomorgattatok; könnyítsétek meg őket terheiktől, 58:6. kk. • Ti, akiknek hatalom van a kezetekben, használjátok azt azoknak megkönnyítésére, akiket mások elnyomnak, mert ez a ti dolgotok. Álljatok bosszút azokért, akiknek rosszat tesznek, különösképpen az árvákért és az özvegyekért (védjétek meg igazukat) , akiket, mivel gyengék és tehetetlenek, a büszke emberek taposnak és bántalmaznak; álljatok ki értük a bíróságon, a vádlottak padján, amint alkalom adódik rá. Beszéljetek azokért, akik nem tudnak magukért beszélni, és akiknek nincs miből megjutalmazni benneteket a jóságotokért." • Vegyük észre: Akkor tiszteljük igazán Istent, ha jót cselekszünk a világban; és az igazságosság és a szeretet cselekedetei kedvesebbek neki, mint minden égőáldozat és felajánlás.

**Délelőtti istentisztelet:**

**Mt 21,12-17**

**Jézus és Isten háza**

**A GYERMEKEK MEGVÉDÉSE (IGAZOLÁSA)**

***Charles Simeon prédikációja***

Forrás: C. Simeon: **CHILDREN VINDICATED.**  Discourse No. 1385. From: Horae Homileticae. [**https://bible.prayerrequest.com/7511-simeon-charles-horae-homileticae-commentary-21-volumes/matthew/21/16/21/16/**](https://bible.prayerrequest.com/7511-simeon-charles-horae-homileticae-commentary-21-volumes/matthew/21/16/21/16/)

**Máté\_21:16. *Nem olvastátok-é soha: A gyermekek és csecsemők szájából szereztél dicséretet?***Urunk bölcsessége nagyon szembetűnő volt azokban a válaszokban, amelyeket a rágalmazóknak adott. Alaposan ismerte a szent írások minden részét; és minden alkalommal ezekre hivatkozott. A Sátánnal való összecsapásaiban mindig hozzájuk folyamodott [Máté 4:4.7.10.]: és amikor emberek támadták meg, nem volt olyan fegyver, amelyet ne ebből az isteni arzenálból vett volna elő [Hasonlítsuk össze a Máté 26:51-54-et a Jn 5:39-cel]: és minden egyes szakasz, amelyre hivatkozott, olyan volt, mint egy jól irányzott íjból kilőtt nyílvessző. Ezt jól példázzák az előttünk lévő szavak.  
  
 Urunk éppen akkor űzte ki a kereskedőket és pénzváltókat a templomból; és sok beteget meggyógyított, akik gyógyulásért özönlöttek köréje. A jelenlévő gyermekek, akiket csodálkozással töltött el mind a hatalma, mind a jóindulata, akklamációkkal és hozsannákkal vették körül, és úgy üdvözölték őt, mint a nemzetüknek megígért Messiást. A főpapokat és az írástudókat ezzel szemben felháborodás töltötte el, és szemrehányást tettek Urunknak, amiért megengedte, hogy ilyen érzelmeket fejezzenek ki a hallatára: "Hallod-e, amit ezek mondanak?" 'Szégyen számodra, hogy gyenge, ostoba gyermekektől; vagy egy tudatlan és bolondos tömegtől végy dicséretet [Megjegyzés: A ð á ῖ ä á ò szó valószínűleg nem egyszerű gyermekeket, hanem szolgákat és követőket jelenthet.] Igen, ezek, akiknek a legelsők között kellett volna bátorítaniuk a zsenge kegyességet, voltak a legelsők, akik elnyomták azt. De Urunk a Szentírásra való megmásíthatatlan hivatkozással visszaverte ellenvetésüket: "Nem olvastátok-e soha: "Csecsemők és kisdedek szájából szereztél dicséretet"? [Megjegyzés: A Dávid által használt szavak: "Erőt rendeltél". Lásd Zsolt\_8:2. Urunk azonban, ahogy az apostolok is gyakran tették utána, a Septuaginta fordításából idézett, nem pedig a héberből. A jelentés azonban mindkettőben ugyanaz: Isten kinyilvánítja erejét, és megdicsőíti nevét azzal, hogy gyenge eszközöket használ céljai megvalósítására]".  
  
 Ezekből a szavakból pedig alkalmat fogok venni arra, hogy megmutassam,  
  
 **I. Hogy a Szentírás az a mérce, amely szerint minden dolgot meg kell vizsgálni -**  
  
 [Ezek alapján kell kialakítani minden érzésünket (véleményünket), és szabályozni minden magatartásunkat. Az apostolok tanításaik alátámasztására állandóan rájuk hivatkoznak. Pál gyakori kifejezése: "De mit mond az Írás?". És erre kell hivatkoznunk minden alkalommal. Akkor, ha nézeteinket vagy cselekedeteinket kifogásolják, legalább van egy szabályunk, amely alapján megítélhetők: és ha összhangban vannak ezzel a szabállyal, nem kell aggódnunk, még akkor sem, ha az egész világ elítéli őket. A keresztyén rendszerben és a keresztyén életben is sok olyan dolog van, amit az istentelen világ bolondságnak tart; és számolnunk kell azzal, hogy ezeket a dolgokat helyteleníteni fogják bennünk. De amikor ezek miatt vádolnak bennünket, enyhén válaszolnunk kell: "Nem olvastatok még ilyen vagy olyan kijelentéseket a Szentírásban? Azt gondoljátok, hogy az ember bukásáról alkotott nézeteim túlságosan komorak: de nem olvastátok még soha, hogy "A testi elme ellenséges Istennel"?"? Azt gondoljátok, hogy túl messzire viszem vallási buzgalmamat: de olvastátok-e még soha: "Krisztus szeretete arra kényszerít bennünket, hogy annak éljünk, aki meghalt értünk, és feltámadt?"? '… Így vigyétek magatokat és másokat is mindig a Szentíráshoz, mint az igazság egyetlen próbakövéhez: mert Isten így rendelte ez nekünk: "Az igére és a bizonyságtételre figyeljetek: ha az emberek nem e szerint az ige szerint szólnak, az azért van, mert nincs világosság bennük [Ézs\_8:20.]."].  
  
 Így világosan láthatjátok, s mások elé is tárhatjátok  
  
 **II. Hogy az áhítatot (kegyességet) bárhogy is elítéli akárki, ennek a mércének megfelelőnek fog találtatni...**  
  
 [A gyermekek hozsannáit valószínűleg a gyenge és tájékozatlan elmék ostoba termékeinek tekintették. És ez az a felfogás, amelyet még ma is alkalmaznak azoknak a magatartására, akik a Megváltó felmagasztalására törekszenek, és akiket emiatt fanatikusoknak gúnyolnak. De nézzünk bele a Szentírásba, és lássuk Dávid elméjének állapotát. Olvassa valaki a zsoltárokat, és ne kívánná, hogy ugyanabban a lelkiállapotban legyen, mint ő, amikor ezt mondta: "Áldjad én lelkem az Urat, és minden, ami bennem van, egész bensőm áldja az ő szent nevét"? Az Újszövetségben meg van írva: "Örüljetek az Úrban mindenkor; és ismét mondom: örüljetek". Valójában nem lehet olyan órája a napnak, amikor a lelkünk ne lenne (ne lehetne) dicsőítésre hangolva. És bár nem vagyunk arra hivatottak, hogy csodálatunkat és szeretetünket ugyanolyan nyilvános módon fejezzük ki, mint a templomban e gyermekek, ugyanannak a hajlandóságnak kell bennünk is lennie; igen, és titkos szobánkban is ugyanezt kell gyakorolnunk, mint amit náluk láttunk. És ha a Megváltó iránti szeretetünk nyilvános bizonyságtételére van szükség, akkor sem szabad szégyenkeznünk vagy félnünk, hogy ezt meg is tegyük. Isten a dicséret által dicsőül meg [Zsoltárok 50:23.]. A mennyben a szenteknek és az angyaloknak nincs más elfoglaltságuk: és a mi kiváltságunk és kötelességünk is, hogy a mennyországot így a földön elkezdjük].  
  
 A ti vigasztalásotokra azt is megérthetitek ebből,  
  
 **III. Hogy minél gyengébbek az eszközök, amelyek által az ő dicsőségét előmozdítják, annál jobban dicsőül Isten...**  
 [Mi talán azt gondolnánk, hogy a főpapok dicsérete jobban dicsőítette volna áldott Urunkat; és manapság hajlamosak vagyunk azt képzelni, hogy a gazdagok és tanult emberek szolgálata jobban felmagasztalja Istent, mint a szegényeké és tudatlanoké. De ennek éppen az ellenkezője felel meg jobban az igazságnak. Ha ugyanis a bölcsek és előkelők tisztelték volna leginkább a Megváltót, akkor magatartásukat természetes elveknek tulajdonítanánk: arra kellene következtetnünk, hogy megtérésük fő eszköze az értelem és a műveltség volt. De amikor azt látjuk, hogy a csecsemők és a kisdedek jó oktatást nyernek olyan dolgokban, melyek a bölcsek és értelmesek elől elrejtettek, kénytelenek vagyunk ezt a hatást egyedül a kegyelemnek tulajdonítani [Mt\_11:25-26.]. Senki se gondolja tehát, hogy ő képtelen Istent dicsőíteni; vagy hogy "Isten megveti a kicsiny kezdetek napját": mert a vámos imája és az özvegyasszony alamizsnája sokkal kedvesebb volt Isten előtt, mint sok hosszabb ima és gazdagabb adomány: és ha csak "azzal szolgálunk Istennek, amink van, az elfogadott lesz nála" [2Kor\_8:12.]. Négyszer mondja Isten szegényebb imádóinak, hogy szolgáljanak neki "azzal, *amire tehetségük* van” (amivel *csak tudnak)"* [3Móz\_14:21.30-32.]. Valójában "minél gyengébbek vagyunk önmagunkban, annál inkább tökéletesedik az ő ereje a mi gyengeségünkben [2Kor\_12:9.]."].  
  
 **Alkalmazás -**  
  
 **1. A szülők fáradozzanak azon, hogy gyermekeiket Krisztushoz vigyék-**  
  
 [A szülők hajlamosak elhanyagolni gyermekeiket, azt gondolva, hogy azok elméje nem eléggé alkalmas még az isteni ismeretek befogadására. De sokakról olvasunk, akik már egészen kisgyermekkoruktól kezdve megszentelődtek [ Sámuel, Abija, Jósiás, Timóteus, Keresztelő János]: és az előttünk álló példa elegendő arra, hogy a legfáradságosabb erőfeszítéseinket is bátorítsa [Megjegyzés: Itt bemutathatjuk a vasárnapi, vagy csecsemő-, vagy szeretetiskolák intézményének fontosságát.] - - Boldogok az ilyen gyermekek szülei, és boldogok azok a gyermekek, akiknek legkorábbi éveit így szentelik az Úrnak! Különösen a vallásos szülők ügyeljenek arra, hogy ne sajnálják a fáradságot gyermekeik tanításában, és imádkozzanak *velük* és *értük:* mert Isten így parancsolta [Ef\_6:4.]: és ígéretet tett arra, hogy a kellő időben sikerre viszi erőfeszítéseiket [Péld\_22:6.].  
  
 **2. Mi, akik az evangéliumban tanítást kaptunk, bővelkedjünk áldott Urunk dicséretében...**  
  
 [Ezeknek a gyermekeknek szembe kellett szállniuk a papok példájával és tekintélyével; és természetesen nagyon tökéletlenül ismerték Urunk és Megváltónk jellemét: mégis teljes erejükkel dicsérték és imádták őt. Mi azonban Jézust mint megtestesült Istenünket látjuk: ismerjük a bűneinkért való engesztelő halálának igazi célját: látjuk őt feltámadottan, és Isten jobbjára felmagasztaltatva, mint aki örökké él, hogy közbenjárjon értünk. Minket is minden lehetséges indíték arra ösztönöz, hogy szolgáljuk és dicsőítsük őt. Milyen bűnösök leszünk tehát, ha elmulasztjuk őt tisztelni! és hogyan fognak azok a gyermekek felkelni ellenünk az ítéletben, hogy elítéljenek minket, ha nem dicsőítjük őt az egész világ előtt! Felszólítalak tehát mindnyájatokat, hogy mélyen hasson rátok Megváltótok dicsősége és kiválósága; és ezentúl mind nyilvánosan, mind magánéletben imádjátok és magasztaljátok őt a leghálásabb énekléssel.]  
  
[**https://bible.prayerrequest.com/7511-simeon-charles-horae-homileticae-commentary-21-volumes/matthew/21/16/21/16/**](https://bible.prayerrequest.com/7511-simeon-charles-horae-homileticae-commentary-21-volumes/matthew/21/16/21/16/)

**Délutáni istentisztelet:**

**Szerelmes házastársak:**

**Én 8,4-14**

**A KERESZTYÉNNEK KRISZTUSRA VALÓ TÁMASZKODÁSA**

***Charles Simeon prédikációja***

Forrás: C. Simeon: **THE CHRISTIAN’S RELIANCE ON CHRIST** - Discourse No.854. From: Horae Homileticae. <https://bible.prayerrequest.com/7511-simeon-charles-horae-homileticae-commentary-21-volumes/songofsolomon/8/5/8/5/>

**Én\_8:5. *Ki az, aki a pusztából jön fel, a szerelmesére támaszkodva?***Krisztus és Egyháza között bensőséges és titokzatos kapcsolat van. A Szentírás gyakran hasonlítja ezt a házassági szövetséghez: és az előttünk lévő könyvben, a Salamon énekében, egy képletes ábrázolását találjuk annak a közösségnek, (egyesülésnek), amely Krisztus és Egyháza között létezik. Időnként egy harmadik személyleírás, a "Jeruzsálem leányai" is megjelenik, hogy változatosabbá tegye a párbeszédet, és hogy élénkítse azt a részvételükkel. Úgy tűnik, hogy alapigénk szavai *tőlük* származnak. Az egyház (mint mennyasszony) az előző négy versben kifejezte vágyát az isteni Vőlegényével való bizalmasabb és tartósabb közösségre: és a jelenlévők, csodálva és üdvözölve állapotát, felkiáltanak: "Ki ez?" stb.  
  
Törekszem röviden  
  
**I. Megvilágítani az egyházhoz intézett szavakat...**  
  
Valójában nincs itt semmilyen számottevő nehézség; különösen, ha szem előtt tartjuk az izraelitáknak a pusztán keresztül Kánaán földjére való átvonulását. **Ezt a világot méltán lehet úgy ábrázolni, mint "*pusztaságot*"...**  
  
[Az, amelyen az izraeliták keresztülmentek, "pusztaságnak, üvöltő pusztaságnak" van nevezve [5Móz 32:10.]; "puszta és kietlen földnek, szárazság és halál árnyéka földjének" [Jer\_2:6.]; "ahol tüzes kígyók és skorpiók voltak, és nagy szárazság; ahol nem volt víz" [5Móz\_8:15.]. És valóban ilyen ez a hiábavaló világ a megfáradt zarándok számára. Semmit sem nyújt a megterhelt lélek vigasztalására és felüdülésére; hanem számtalan akadályt, minden lépésnél csapdákat, és a legmérgesebb ellenszenvvel teli ellenségeket - - -].  
  
**Ezen halad át a keresztyén a mennyország felé vezető úton -**  
  
[Szükségképpen kötelességei vannak, amelyeket teljesítenie kell, mint más embereknek. De "bár a világban van, de nem a világból való" [Jn 17:6.]. Nem ezt a világot tekinti nyugalmának; hanem csupán egy országnak, amelyen keresztül kell haladnia "a jobb ország felé, amelyet keres". "Zarándoknak és jövevénynek tartja magát a földön" [Zsid\_11:13.]; és minden lehetséges módon halad előre az útján, "nem ragaszkodva semmihez az út mentén" [Kol\_3:2.], hanem várva munkájának végét egy jobb világban - - -].  
  
**Minden útján (egész úton) "az ő szeretett" Megváltójára támaszkodik (Ő az, aki fenntartja)...**  
  
[Érzi elégtelenségét a munkához, amelyet el kell végeznie: de "tudja, hogy Az, akiben hitt, képes őt megtartani, és megőrizni azt, amit rábízott [2Tim\_1:12.]". Nincs olyan beteg vagy legyengült utazó, aki teljesebben hagyatkozna arra, aki vállalta, hogy továbbviszi őt, mint a keresztyén Krisztusra, aki elkötelezte magát e hivatal betöltésére, mondván: "Még végségetekig én vagyok az, és megőszülésetekig és visellek: Én teremtettelek, és én hordozlak, én visellek, és én szabadítalak meg [Ézs\_46:4.]". A legszörnyűbb vétségnek tartaná, ha egy pillanatra is "a test erejére támaszkodna [Jer\_17:5.]"; és szent felháborodással veti el a gondolatot, hogy bármilyen bizalmat a teremtménybe helyezzen, így szól: "Asszíria nem fog megmenteni minket; lóra sem ülünk; és nem mondjuk többé kezünk munkájára: Ti vagytok a mi isteneink. Mert nálad talál kegyelmet az árva [Hós\_14:3.]". Egyszóval, a keresztyén ember egész gondolkodásának jellege ebben a sivár pusztaságban az, amit a szent zsoltáros az ő Urához és Megváltójához intézett: "Tartsd meg járásaimat a te ösvényeiden, hogy lépteim meg ne botoljanak". "Tarts meg engem, és biztonságban leszek [Zsoltárok 17:5.]."]  
  
De az a célom, hogy a alapigém nyelvezetének lelkületét jelezzem, és,  
  
**II. Különösen kiemeljem a kérdés erejét**.  
  
Azt kell mondanom, hogy szoros értelemben véve úgy tűnik, hogy *csodálatot* fejez ki: de nagyon helyesen tekinthetjük úgy,   
  
**1. Mint érdeklődést, (keresést, vizsgálódást)**.  
  
["Ki ez?" Van-e köztünk valaki, aki megfelel ennek a jellemnek? Én vagyok ez a boldog ember? Úgy élek-e ebben a világban, hogy a járókelők észreveszik járásom különlegességét és az Úr és Megváltó Jézus Krisztus iránti teljes odaadásomat? Ahelyett, hogy szeretném a világot, sivár pusztaságnak tartom-e azt? Lemondok-e, amint azt keresztelési fogadalmamban vállaltam, e gonosz világ minden pompájáról és hiúságáról, valamint a test minden bűnös kívánságáról, és "naponta meghalok-e a világnak", annak gondjainak, örömeinek, elveinek, szokásainak, társaságának? Vajon "keresztre vagyok-e feszítve a világnak, és a világ keresztre van-e feszítve nekem Krisztus keresztje által", úgy, hogy nem becsülöm azt többre, mint az az ember, aki éppen a halál küszöbén van [Gal\_6:14.]? És e pusztaságon való átkelésem során állandóan szeretett Megváltómra támaszkodom-e, mondván: "Az Úrban van igazságom és erőm [Ézs\_45:24.]"? Valóban ez az igazi keresztyén jellemvonása; és azt a parancsot kaptuk, hogy "vizsgáljuk meg magunkat, hogy a hitben vagyunk-e, és önmagunkat próbára tegyük [2Kor\_13:5.]". Arra kérlek tehát benneteket, hogy ezt a legkomolyabb vizsgálat tárgyává tegyétek; és kérdezzétek meg magatoktól: "Az a személy vagyok-e, akit a szövegünk szavai jellemeznek?"].  
  
**2. Mint csodálatot -**  
  
[Feltételezem, hogy ez a szövegemben kifejezett közvetlenebb érzés. És valóban, egy olyan sajátos jellegű (körülményű) személy, mint amilyennek a Menyasszony itt ábrázolva volt, az egyik legnagyobb csoda a földön. Képzeljétek el magatokat ilyen személynek;- hogy *egy* ilyen *földi és érzéki teremtmény, amilyennek* mindannyian tudnotok kell magatokat, ennyire lemond a világról!- hogy *egy* ilyen *szennyezett teremtmény* ilyen közelségben élhet a Dicsőség Urával! hogy *egy* ilyen *gyenge teremtmény* kitartott, annyi belső és külső akadály ellenére! Nem mondhatja-e az ilyen ember joggal, hogy "csodául lettek sokaknak [Zsoltárok 71:7.]"? Nem lehet-e mindenekelőtt önmagának is csoda? "Ki vagyok *én*, *hogy* ennyire nagyrabecsült vagyok; míg a világ egésze a saját gonosz szívük képzeletében van hagyva, hogy azok szerint járjanak, és "úgy éljenek, mintha Isten nélkül lennének a világon"]!  
  
**3. Mint gratulációt**...  
  
[Nincs olyan ember a világegyetemben, akinek annyira lehet gratulálni, mint annak, aki meghal a világnak, és minden boldogságát Krisztusban keresi. Gondoljátok meg*, milyen közvetlen veszélytől menekültetek meg*. "Az egész világ gonoszságban leledzik [1Jn\_5:19.]", és végül el fog kárhozni [1Kor\_11:32.]; de a hívő "ki lett véve a világból [Jn 15:19.]", és megszabadult tőle, mint Lót Sodomából. Nem alkalmas-e hát *ő* a gratulációra? De gondoljunk csak arra, hogy *milyen dicsőséges helyre siet;* sőt, magába a mennybe, ahol hamarosan "romolhatatlan és szeplőtelen örökséget fog birtokolni, amely nem múlik el [1Pt\_1:4.]". Íme, *milyen áldott társasághoz csatlakozik!* "Az angyalok megszámlálhatatlan seregéhez; és az elsőszülöttek általános gyülekezetéhez és egyházához, amely a mennyben van felírva; és Istenhez, mindennek bírájához; és az igazak tökéletessé lett lelkeihez; és Jézushoz, az új szövetség közbenjárójához; és mindezekhez, úgy járulhat, mint örökkévaló társaihoz". Gondolj arra is, *hogy milyen közel van mindehhez a boldogsághoz*, minden nap és óra e felé viszi őt, olyan gyorsan, ahogyan az idő szárnyai hordozzák. És mindenekelőtt, *milyen mindenre elégséges támasza van az oda vezető úton*, mégpedig az ő szeretett Ura, "aki képes megóvni őt a bukástól, és hibátlanul bemutatni őt dicsőségének színe előtt nagy örömmel [Júdás ver. 24.]". Mondd meg hát nekem: Ki boldog hozzá képest? Ki az, akinek gratulálhatunk, ha ő nem az?]  
  
**Hadd kérdezzem:**

**Van itt *gyenge hívő, aki kételkedik abban*, hogy egy ilyen lélek, mint ő, valaha is elérheti ezt az áldást?**  
  
[Bízzon Krisztusban, és ne féljen, mert soha senki sem veszett el, aki benne bízott. Ami az ember saját gyengeségét és elégtelenségét illeti, *ez* nem lehet akadálya annak, hogy elérje ezt a boldogságot; hiszen az Úr Jézus Krisztus "képes mindazokat, akik általa Istenhez járulnak, mindvégig megtartani" [Zsid\_7:25.]; és kifejezetten megmondta nekünk, hogy "keblén hordozza a bárányokat, és szelíden vezeti a kicsinyeket" [Ézs\_40:11.]. Csak arra vigyázzatok, hogy Ő a pártotokon legyen; és akkor dacolhattok mindazokkal, akik ellenetek vannak].  
  
**De van-e olyan visszaeső, aki visszafordul a világhoz?**  
[Ó, gondoljatok bele, mit tesztek; és milyen óriási bajokat hoztok a lelketekre! Mit tett valaha is értetek ez a hiábavaló világ, hogy vonzerejével befolyásolhat benneteket? - - És mit *nem* tett érted Krisztus, amíg kerested őt, és bíztál benne! Hallgasd meg az ő panaszát ellened: "Izráel számára pusztaság voltam, sötétség földje? Miért mondja hát népem: Urak vagyunk, nem jövünk többé hozzád [Jer\_2:31.]?". A *világ mindig* is pusztaság volt számotokra: de vajon *Krisztus* azvolt-e? Volt-e az bármelyik pillanatban, amikor benne kerestétek a boldogságotokat? Halljátok meg, és reszkessetek a figyelmeztetéstől, amelyet egy ihletett apostol adott nektek: "Ha, miután az Úr és Megváltó Jézus Krisztus megismerése által megmenekültek a világ szennyeitől, ismét belegabalyodnak, és azok legyőzik őket (ez az eset túl gyakran előfordul), az utóbbi állapotuk rosszabb lesz az előzőnél. Mert jobb lett volna nekik, ha nem ismerték volna meg az igazság útját, mint hogy miután megismerték, elforduljanak a nekik átadott szent parancsolattól [2Pt\_2:20-21.]". És van-e valaki ilyen szerencsétlen helyzetben? "Ki az?" Mindenki kérdezzen rá: "Uram, én vagyok az?". És bárki legyen is az, mindannyian tekintsünk rá úgy, mint a legmélyebb *részvét* tárgyára.- Az Úr ébresszen fel minden ilyen embert, mielőtt még túl késő lenne!].  
  
[**https://bible.prayerrequest.com/7511-simeon-charles-horae-homileticae-commentary-21-volumes/songofsolomon/8/5/8/5/**](https://bible.prayerrequest.com/7511-simeon-charles-horae-homileticae-commentary-21-volumes/songofsolomon/8/5/8/5/)